Държавен вестник, бр. 46, 2011 г., стр. 23

БРОЙ  46	
Д Ъ Р Ж А В Е Н  В Е С Т Н И К 	
СТР.  23  
09-828 от 29.06.2007 г., Заповед № РД-09-1891 от 
30.11.2007 г., Заповед № РД-09-298 от 19.02.2009 г., 
Заповед № РД-09-1803 от 29.10.2009 г., Заповед 
№ РД-09-621 от 18.05.2010 г.) входящото ми­
нимално образователно равнище е завършено 
средно образование.
1.2. Изисквания за входящо квалификационно 
равнище или професионален опит
За обучение по професията „Сержант (Стар­
шина за Военноморските сили) – инструктор“ с 
придобиване на четвърта степен на професио­
нална квалификация се изисква кандидатите за 
обучение (войници и матроси) да имат прослуже­
ни три години военна служба съгласно чл. 238, 
ал. 2 от Закона за отбраната и въоръжените 
сили на Република България (обн., ДВ, бр. 35 от 
2009 г.; изм., бр. 74, 82, 93, 99 от 2009 г. и бр. 16 
от 2010 г.) във връзка с чл. 116, ал. 1 от Пра­
вилника за прилагане на Закона за отбраната и 
въоръжените сили на Република България (ДВ, 
бр. 25 от 2010 г.).
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Сержантът (Старшината за Военноморските 
сили) – инструктор, може да работи в поделения­
та на Българската армия и в други военизирани 
структури (формирования), включени в системата 
за образование и квалификация за нуждите на 
въоръжените сили, както и в съставите на мно­
гонационални екипи в страната и извън нея; да 
извършва дейности в областта на обучението по 
начална, общовойскова и специална подготовка 
и релевантно свързаното с тях възпитание на 
личния състав от обучаваните войскови единици. 
В своята работа той се ръководи от заповедите, 
разпорежданията, указанията на по-горестоящи­
те в йерархията командири, от нормативните 
актове и учебната документация, свързани с 
организацията, съдържанието и провеждането 
на учебно-възпитателния процес, в който той е 
пряко ангажиран.
Сержантът (Старшината за Военноморските 
сили) – инструктор: 
– организира и провежда обучение на личен 
състав и малки подразделения (до взвод) в мир­
но и военно време в предметната област, която 
преподава, като използва подходящи образова­
телни стратегии, методи и техники, които дават 
оптимален резултат в тази област;
– подбира и планира подходящите методи, 
средства, материали и образователен инстру­
ментариум за постигане на поставените цели и 
стандарти на обучение;
– планира подготовката и обучението и 
прогнозира очакваните резултати от ученето;
– планира осигуряването на подготовката и 
обучението с необходимите ресурси и матери­
ално-техническа база в съответната предметна 
област;
– контролира, анализира, оценява и отчита 
резултатите от проведеното обучение и използва­
ните по време на обучението материални средства 
(оръжие, боеприпаси, техника) с цел усъвър­
шенстване и постигане на по-добра ефективност 
и ефикасност на преподаването и обучението;
– спазва военно-професионалната и коле­
гиалната етика в ежедневната си работа и не 
допуска нарушаване на правата и накърняване 
на личното достойнство на обучаемите;
– спазва правилата за здравословни и безо­
пасни условия на труд и за опазване на околната 
среда при изпълнение на служебните си задъл­
жения в мирновременна обстановка.
Сержантът (Старшината за Военноморските 
сили) – инструктор, е отговорен за:
– качественото и ефективно провеждане на 
учебния процес с подчиненото му подразделение 
по видовете подготовки, спазването на правилата 
за здравословни и безопасни условия на труд и 
опазването на околната среда при изпълнение 
на служебните му задължения;
– правилната експлоатация, обслужването и 
грижливото съхранение на повереното му въо­
ръжение, снаряжение и техника, както и поддър­
жането на използваната учебно-материална база;
– сигурността и опазването на живота и 
здравето на своите обучаеми по време на учебни 
занятия и при други учебни форми и дейности, 
организирани от обучаващата институция.
При упражняване на професията се изисква 
сержантът (старшината за Военноморските 
сили) – инструктор, да притежава умения за 
пренагласа (работа при променящи се задачи 
и условия), издръжливост при изпълнение на 
еднообразни рутинни дейности; умения за бър­
зо, адекватно и отговорно вземане на решения, 
концентрация на вниманието и наблюдателност; 
съобразителност, гъвкавост и способности за 
планиране и организиране на дейности; издръж­
ливост на напрегната работа и стрес; умения за 
устно и писмено изразяване; готовност и умение 
както за самостоятелна работа, така и за работа 
в екип; дисциплинираност (готовност за точно 
и прецизно спазване на инструкции, указания и 
изисквания); умение за работа с хора; организира­
не на колективна трудова дейност; упражняване 
на контрол и оценяване на дейността на други 
хора; умения за справяне с критични ситуации; 
проява на гъвкавост при прилагане на различни 
лидерски стилове; спазване на обноските според 
военно-професионалната етика и поддържане 
на външен вид, отговарящ на изискванията за 
всички военнослужещи.
Нормалната дневна продължителност на 
служебното време е 8 часа, като при дежурство 
и провеждане на денонощни полеви занятия 
продължителността може да достигне до 24 часа. 
При даване на дежурства, участие във военни 
учения, мобилизации, задгранични мисии и др. 
се налага сержантът (старшината) да работи в 
почивните и в празничните дни. 
При провеждане на теоретическо обучение 
работи предимно в учебни кабинети, а при про­
веждането на практическо обучение работи на 
открито (полигони, учебни плацове, стрелбища) 
и по-рядко в учебни кабинети. При провеждане 
на стрелби и тактически занятия, както и при 
работа в бойни условия, рискът за здравето и 
сигурността е много висок.